Missatge: Curiosament les que desperten més odi per la catalanor, la catalunya ària i de la "gauche divine"El Montsià i el Baix Ebre, les comarques més pobres de CatalunyaL'Institut d'Estadística de Catalunya (Idescat) ha fet públiques les dades de renda per habitant dels municipis de més de 5.000 habitants i capitals de comarca. Segons esta estadística, amb les últimes dades recollides l'any 2013, el Montsià i el Baix Ebre, amb 11.200 i 12.100 euros, són les comarques amb una renda per habitant més baixa de Catalunya, amb un 30,6 % i 25,1 % de renda inferior a la mitjana, respectivament. Pel que fa al conjunt de la Ribera d’Ebre, la renda mitjana per habitant és de 14.400 euros i a la Terra Alta, de 13.500 euros.contineu llegint la notíciaenllaç mentrestant l'aigua de l'Ebre serveix per impulsar la indústria a Tarragona, ens baixa una aigua bruta d'Ascó i tenim més parcs eòlics que qualsevol altra comarca de la Catalunya ària, neta i de postal.

Resposta: Al Principat sempre hi ha hagut un cert menyspreu de la Catalunya Vella cap a la Catalunya Nova i el País Valencià. Un cert aire de superioritat a tots nivells. Jo ho he viscut a les dues bandes, primer com a barceloní, i ara com a ebrenc.El cas dels parcs eòlics és espectacular. A la comarca on hi fa més vent de Catalunya, que és l'Empordà, gairebé no n'hi ha cap. En canvi a la Terra Alta n'hi ha tants que allò sembla un altre planeta. I no sabeu el mal que fan, foten un soroll que no et deixa viure a 1km a la rodona de cada molí, i n'hi ha centenars. La gent que tenia terres i masos al voltant dels parcs han vist com el preu de les seves propietats queia en picat. Els pijos de l'Empordà això no ho haguéssin permès. Però es veu que els ebrencs són catalans de segona i se'ls pot menysprear.I tot i així, lluny de girar-se en contra dels catalans del nord, la gent aquí s'ha mantingut lleial a la causa comuna de tots els catalans, i són oberts i acollidors com els que més. Parlem molt de solidaritat internacional, però potser hauriem de començar per ser solidaris amb nosaltres mateixos.